[{"text_idx": "#000000", "text": "IJK 2020 en la reto"}, {"text_idx": "#000001", "text": "La reta IJK okazis per platformo kreita de E@I nomata Retevent. C\u0302iuj alig\u0302intoj ricevis retpos\u0302tmesag\u0302on kun konto en la platformo."}, {"text_idx": "#000002", "text": "La reta IJK okazis per platformo kreita de E@I nomata Retevent. Vi ne bezonas instali ion ajn, vi nur bezonas retumilon (Chrome au\u0306 Firefox rekomenditaj). C\u0302iuj alig\u0302intoj ricevas retmesag\u0302on kun la platformo, kaj ensalutas per sia retpos\u0302tadreso kaj tiu pasvorto."}, {"text_idx": "#000003", "text": "Se konto ekzistas por vi, vi ricevos retpos\u0302tmesag\u0302on kun nova"}, {"text_idx": "#000004", "text": "La parto maldekstre supre (flave markita) montras vian profilon, kaj butonon por redakti g\u0302in. La parto maldekstre meze (rug\u0302e markita) estas la menuo, per kiu vi iras al aliaj partoj de la IJK. G\u0302i montras grize, en kiu pag\u0302o vi nun estas. Per la simbolo kun tri horizontaj strekoj supre (verde markita) vi povas kas\u0302i la menuon kaj profilon. La rando sube (rozkolore markita) montras la plej aktualan gravan anoncon de la organiza teamo. La resto de la ekrano (blue markita) estas la nuna pag\u0302o. Komence vi estas en \u2018Nuna programo\u2019."}, {"text_idx": "#000005", "text": "Ni rekomendas, ke vi unue redaktu vian profilon. Klaku la verdan butonon maldekstre sub via nomo \u2018REDAKTU PROFILON\u2019. Vi vidos la jenan pag\u0302on:"}, {"text_idx": "#000006", "text": "Skribu en la unua kampo la nomon, kiun vi volas montri al aliaj. Skribu en la dua kampo vian landon (au\u0306 regionon, au\u0306 urbon...), kiun vi volas montri al aliaj. En la mezo de la pag\u0302o estas granda verda \u201c+\u201d-butono, per kiu vi povas aldoni glumarkojn al via profilo. Per glumarkoj aliaj partoprenatoj rapide vidos, kion vi faras kaj kio interesas vin. Sub tio vi povas skribi citaj\u0302on, kiu estos videbla en via profilo, kaj kontaktinformojn. Ni rekomendas skribi vian uzantnomon en Telegramo, en la formato t.me/uzantnomo."}, {"text_idx": "#000008", "text": "Nun vi skribu vian retpos\u0302tadreson kaj kreu uzantnomon kaj pasvorton. En la sekva pag\u0302o vi nun povas als\u0302uti bildon."}, {"text_idx": "#000009", "text": "Se vi nun skribas en la profilpag\u0302o la saman retpos\u0302tadreson, kiun vi donis al Gravatar, via profilbildo au\u0306tomate aperos. Multaj aliaj retpag\u0302oj uzas la saman sistemon, kaj vi nun jam havas profilbildon por ili!"}, {"text_idx": "#000010", "text": "Klaku en la menuo \u2018Nuna programo\u2019 por reveni al la c\u0302efa pag\u0302o kun la programo. Vi vidas c\u0302i tie la programerojn nun okazantajn, j\u0302us okazintajn, kaj baldau\u0306 okazontajn. Maldekstre estas la horo kaj la nomo de la programero, kaj super tio estas la tipo: SPEKTAJ\u0302O, KLASC\u0302AMBRO, au\u0306 VIDBABILEJO. Dekstre vi povas klaki la triangulon por eniri au\u0306 spekti la programeron (se g\u0302i ne estas en estonteco."}, {"text_idx": "#000011", "text": "Spektaj\u0302o havas grandan video-ludilon. Vi povas klaki dekstre sur la simbolo kun la kvar sagoj por montri g\u0302in sur via tuta ekrano. Sub la video-ludilo estas babilejo, kie vi povas skribi tekston al aliaj spektantoj. Vi ankau\u0306 povas klaki sur \u201cDEMANDEJO\u201d, kaj tie proponi demandon al la prezentanto, au\u0306 voc\u0302doni per dikfingro por demandoj proponitaj de aliaj."}, {"text_idx": "#000012", "text": "Klasc\u0302ambro aspektas tiel. Iu prezentas per bildoj kaj kamerao en la dekstra flanko de la ekrano. Maldekstre vi povas vidi aliajn partoprenantojn kaj skribi en la tekstbabilejo. Se la prezentanto permesas tion, vi ankau\u0306 povas paroli per mikrofono, au\u0306 ec\u0302 montri vin per kamerao."}, {"text_idx": "#000013", "text": "Kelkfoje la partoprenantoj estas sendataj al subc\u0302ambroj por difinita tempodau\u0306ro. Dum tiu tempo vi povos skribi kaj paroli kun la partoprenantoj en la sama subc\u0302ambro, kaj post la difinita tempo vi c\u0302iuj revenas al la c\u0302efa c\u0302ambro."}, {"text_idx": "#000014", "text": "VIDBABILEJO estas c\u0302ambro, en kiu c\u0302iuj povas paroli per mikrofono kaj/au\u0306 kamerao. Vi ankau\u0306 povas skribi tekston per la maldekstra tekstbalono-butono, au\u0306 levi vian manon per la maldekstra mano-butono."}, {"text_idx": "#000015", "text": "Se la bildo kaj sono\nde aliaj partoprenantoj s\u0302ajnas malbona, vi vers\u0302ajne havas tro\nmalrapidan interreton. Klaku dekstre la butonon kun tri punktoj, kaj"}, {"text_idx": "#000016", "text": "En tiu c\u0302i pag\u0302o estas listo de c\u0302iuj gravaj anoncoj, kiuj aperis\nen la IJK. Sub la pag\u0302o vi c\u0302iam vidas la plej aktualan."}, {"text_idx": "#000017", "text": "La pag\u0302o Plena programo similas al la c\u0302efpag\u0302o, sed g\u0302i montras pli multajn programerojn, ankau\u0306 tiujn post kelkaj tagoj au\u0306 antau\u0306 longa tempo. Uzu tiun pag\u0302on por plani vian tagon au\u0306 spekti interesajn programerojn de hierau\u0306."}, {"text_idx": "#000018", "text": "Klaku maldekstre sur \u201cVidbabilejoj\u201d por montri tri vidbabilejojn, kiuj c\u0302iam funkcios: la Komencantejo, Koridoro kaj Mang\u0302ejo. Ili funkcias same kiel la vidbabilejoj en la programo."}, {"text_idx": "#000019", "text": "La Komencantejo estas por komencantoj de Esperanto. Parolu malrapide kaj klare c\u0302i tie, kaj helpu aliajn lerni la lingvon. La Koridoro estas loko por paroli pri la programo: kiun programeron vi vizitos post la pau\u0306zo? La Mang\u0302ejo estas loko por pau\u0306zi kun rapidmang\u0302o, au\u0306 g\u0302uste por montri vian kuirarton. Au\u0306 simple por pau\u0306zumi sen mang\u0302o."}, {"text_idx": "#000020", "text": "Se vi klakas en la menuo sur \u201cTekstbabilejoj\u201d, vi povas elekti el tri tekstbabilejoj, kiuj c\u0302iam funkcias. Simple sube skribu vian mesag\u0302on kaj g\u0302i aperos en la ekrano apud via nomo."}, {"text_idx": "#000021", "text": "C\u0302u vi volas scii pli pri iu partoprenanto, kun kiu vi j\u0302us babilis? Klaku maldekstre en la menuo \u201cPartoprenantoj\u201d. Alfabeta listo de partoprenantoj aperas. Super la listo estas serc\u0302kampo, en kiu vi povas skribi la nomon. Atentu: la serc\u0302ilo funkcias nur per plenaj vortoj, g\u0302i ne povas trovi partojn de vortoj."}, {"text_idx": "#000022", "text": "Kiam vi klakas sur unu el la partoprenantoj, vi vidos la profilon, kun kontaktinformoj kaj pli."}, {"text_idx": "#000023", "text": "Laste en la menuo estas la Regularo kaj tiuj c\u0302i instrukcioj. Se vi ankorau\u0306 ne faris, legu la regulojn, c\u0302ar tiel ni povas havi agrablan kongreson por c\u0302iuj. Partoprenantoj, kiuj ofte au\u0306 forte rompas regulojn, povas perdi aliron al la IJK-platformo, portempe au\u0306 g\u0302is la fino de la kongreso. Se vi pensas, ke iu alia rompas la regulojn, skribu en la IJK-helpcentro: "}]